Аутобиографија (одломак)

Бранислав Нушић (1864-1938)

Дете у основну школу полази са извесним предосећањем да ће извлачити батине. Па ипак, учитељ основне школе коме сам ја допао шака био је добар као добар дан, тако да је онај штап што је висио испод иконе Светог Саве био више једна педагошка декорација, а једва погдекад инструмент за васпитање.

Када смо ушли у разред, учитељ нас је поврстао по величини и тако утерао у клупе. Најмањи су заузели места у предњим клупама, а све већи и већи у задњим. Доцније ће нас тек класифицирати по знању, те ће најбољи ђаци сести у прве клупе, лошији за овима, а најгори у последњој, која се звала магарећа клупа. Тада када сам ја учио основну школу постојала је као васпитно средство и та магарећа клупа, у коју би учитељ упућивао оне који одиста ништа не би знали. У основној школи научили смо: "оченаш", азбуку и бројеве до сто.

– Беше ли ти оно магаре што ни прошлога пута не знађаше лекцију?

 – Јест, ја сам тај! – одговарам ја усхићен што ме се професор тако добро сећа.

– Ја тада рекох теби да ако будеш био и даље тако немарљив и небрижљив да ћу те казнити.

Ја и то потврђујем, али без усхићења, а он узима писаљку, бележи ми јединицу и упућује ме, једном чисто граматичком реченицом, да клечим иза табле.

– Остаћеш клечећи до краја овог часа, учећи за то време склањање заменице себе или се. Будеш ли био кадар научити то склањање, јавићеш ми се и исправићу ти белешку, а даљу казну опростити.

Како ни до краја часа нисам научио, остао сам на коленима све док није закуцало звонце.

1. Ко је приповедач: а) учитељ б) неки ученик в) Бранислав Нушић г) не зна се

2.Одреди век у коме је школа овако изгледала: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

3. Шта су ђаци научили у основној школи?\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

4. Заокружи појмове који су постојали у старим школама у Србији, а нема их данас:

магарећа клупа, штап за батине,таблет, дигитална табла, клечање иза табле, слика Светог Саве

5. Подвуци прве две реченице у тексту које представљају дијалог.

6. Ако је тврдња тачна, напиши Т, а ако је нетачна Н.

|  |  |
| --- | --- |
| Учитељ је тукао ученике штапом. |  |
| Учитељ је добар, али је строг. |  |
| Ученик је кажњен јер није поштовао правила понашања на часу. |  |
| Кад су разговарали, учитељ је похвалио ученика. |  |
| Ученик је кажњен само клечањем иза табле. |  |
| Васпитна средства у школи су била: магарећа клупа, штап за батине и јединица. |  |

8. Које су казне данас у школи уколико ученик не поштује правила понашања на часу или ако нешто не зна?

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

10. Домаћи: **Школа какву желим** или **Један члан породице ми је причао о својим школским данима.**